### 5.      Beslutning vedrørende proces omkring trafiksikkerhedsløsninger på [adresse], Marie Winther og [adresse]

**Åbent**

Sagsnr.: 326-2017-33956       J.nr.: 05.01.00           Dokumentnr.:
326-2018-85738

**Sagstype**

Beslutning.

**Resume og sagens baggrund**

Teknik- og Miljøudvalget vedtog den 9. november 2017, at der
i de kommende år skal afprøves forskellige løsninger for forbedring af
trafiksikkerheden i området ved [adresse], Marie Winther og [adresse].
Ifølge beslutningen skal der afholdes et borgermøde for at orientere om den
kommende proces. Udvalget har ønsket at blive inddraget inden afholdelsen af borgermødet.

**Indstillinger**

Chefen for Vej, Ejendom og Affald indstiller, at
projektforslag 1 iværksættes som beskrevet nedenfor, og at dette evalueres i
begyndelsen af 2019.

**Behandling**

Teknik- og Miljøudvalget.

**Sagsfremstilling**

Der har igennem årene været mange ønsker fra beboerne
omkring [adresse], Marie Winther og [adresse] om nedsættelse af hastigheden
på strækningen, mens gennemkørende borgere har en opmærksomhed på
fremkommeligheden.

Udvalget har på sit møde den 9. november 2017 besluttet at
iværksætte tiltag i området med henblik på fastlæggelsen af en mere permanent
løsning, der tilgodeser trafiksikkerhed og fremkommelighed i området.

Status:

Chikanerne på [adresse], Marie Winther og [adresse] blev
nedtaget i forbindelse med cykelløbet Postnord Danmark Rundt. Chikanerne er,
efter Teknik- og Miljøudvalgets ønske, genopsat omtrent på de tidligere
placeringer på [adresse], Marie Winther og [adresse] (øst for rundkørslen).
Den røde flade i svinget ved [adresse] og Marie Winther vil blive opmærket
med cykelbaner rundt i kurven. Der vil desuden blive etableret gennemkørsel
forbudt for køretøjer over 12m fra [adresse] til Gitte Carlsen
[adresse].

Udvalget besluttede på mødet den 9. november 2017 at
etablere midlertidig fartdæmpning i området ved [adresse], Marie Winther og [adresse]
Havnevej, og at dette evalueres løbende.

Fartdæmpning i området skal koordineres med Kalundborg
Forsynings arbejder på [adresse]. [adresse] har ændret deres indsats
og forventer nu at færdiggøre fjernvarme- og kloakarbejder allerede inden
sommerferien 2018.

I Ifølge 'Trafikplanen for [adresse]' fra 2010 er
ruten Vestre Havnevej-Hærvigsgade-Lundevej en af de tre gennemgående veje
gennem byen. Så længe denne trafikplan er gældende, stilles der krav til, at
trafikløsninger på ruten fortsat skal sikre god fremkommelighed. Der kan
således ikke anvendes ensretninger og bump som i boligområder, men tiltag som
hastighedsnedsættelse, chikaner og hævede flader kan anvendes, eventuelt i en
kombination.

Ifølge trafikmålinger, foretaget under chikanernes
nedtagning, kører 8% over den tilladte hastighed på [adresse], mens 19% kører for
stærkt på [adresse]. På Marie Winther kører 0,1% over hastighedsgrænsen. Dette
betyder principielt, at der kun på [adresse] er behov for fartdæmpende
foranstaltninger ifølge Vejdirektoratets anbefalinger.

I det følgende skitseres tre forslag til løsninger med fokus
på fartdæmpning i området.

Projektforslag 1

Der er i dag angivet forskellig hastighedsbegrænsning i
området, og det vurderes, at en ændring af hastigheden til en 40km-zone vil
være tilstrækkeligt til at opnå den ønskede fartdæmpning i området.

Det foreslås derfor, at der sammen med de nuværende chikaner
i området indføres en større sammenhængende hastighedszone på 40 km/t. Zonen
bør gælde i et samlet kvarter, eksempelvis hele området syd for [adresse]J.
[adresse] mellem [adresse] og [adresse] (se Bilag 1).

Administrationen vurderer, at en hastighedszone er den mest
oplagte måde, hvorpå både ønsket om fartdæmpning og fremkommelighed kan
tilgodeses, og at dette derfor bør afprøves som det første.

Projektforslag 2

Som alternativ eller som næste afprøvning foreslås en model,
hvor der indføres en større sammenhængende hastighedszone på 40 km/t (som vist
i Bilag 1), og hvor chikanerne i den østlige del af [adresse] fjernes. Det
vurderes, at den smalle vej med rækken af parkerede biler i forvejen virker
stærkt hastighedsdæmpende, samt at trafikken er afviklet med god gensidig
hensyntagen i den periode, chikanerne har været nedtaget.

Projektforslag 3

Som alternativ eller som tredje afprøvning foreslås en
model, hvor der indføres en større sammenhængende hastighedszone på 40 km/t
(som vist i Bilag 1), og hvor chikanerne i [adresse] og den østlige del af
[adresse] fjernes. Trafikmålingerne viser, at der stort set ikke bliver kørt for
stærkt i [adresse], og det vurderes i relation til [adresse], at den smalle
vej med rækken af parkerede biler i forvejen virker stærkt hastighedsdæmpende,
samt at trafikken er afviklet med god gensidig hensyntagen i den periode,
chikanerne har været nedtaget.

Orientering til borgerne:

Det foreslås, at der gives en orientering til borgerne om
det valgte projektforslag via Facebook og en pressemeddelelse, og at
projektforslaget afprøves og evalueres frem til begyndelsen af 2019.

Det foreslås endvidere, at der på den baggrund afholdes et
åbent borgermøde i begyndelsen af 2019, hvor borgerne får mulighed for at
evaluere på effekten af hastighedszonen og kvalificere hvilke udfordringer, der
fortsat opleves omkring tryghed og trafiksikkerhed på de forskellige
delstrækninger. Evalueringen vil, sammen med en evaluerende hastighedsmåling,
danne grundlag for en drøftelse i Teknik- og Miljøudvalget, om eventuelt
yderligere fartdæmpning ønskes iværksat.

Udformning og placering af yderligere fartdæmpning i
området

Hvis der efter evalueringen ønskes yderligere eller
alternativ fartdæmpning på strækningen, vil følgende tiltag kunne tages i
anvendelse:

Hævede flader:

Hævede flader dæmper farten uden at give kraftige stød i
ryggen som bump - eller zig-zag-kørsel som chikaner. Der er allerede med succes
etableret hævede flader på [adresse], hvorfor det ville passe godt at
fortsætte med disse ad [adresse] hen til rundkørslen. Det er imidlertid ikke
muligt at etablere en hævet flade som en prisbillig midlertidig foranstaltning.
En forventet anlægspris vil være cirka 66.000 kr./stk.

På [adresse], hvor der ikke kører busser, kan effekten
af en hævet flade simuleres med midlertidige bump af et cirka 40 cm bredt
kunststofmateriale.

[adresse]:

[adresse], som er udformet og placeret korrekt, forventes at
have samme effekt uanset om de er udformet billigt som 'Hærvigsgade-typen'
eller mere eksklusivt med træer, brosten og lignende. I en afprøvende fase
foreslås derfor 'Hærvigsgade-typen' anvendt.

Tidsplan:

Medio 2018 indføres hastighedszone med 40 km/t med information
til borgerne via Facebook og pressemeddelelse.

Primo 2019 gennemføres trafikmåling, og der afholdes borgermøde
med evaluering og kvalificering. Herefter træffer Teknik- og Miljøudvalget
beslutning om det eventuelt videre forløb.

**Økonomiske konsekvenser**

Der anvendes cirka 100.000 kr. til opstribning i sving,
ændring af skiltning samt den udførte genopsætning af chikaner. Beløbet
prioriteres inden for anlægsbeløbet til trafiksikkerhed i 2018. Eventuelle
ændringer i 2019 foreslås prioritereret inden for anlægsbeløbet til
trafiksikkerhed i 2019.

**Bilag**

|  |  |
| --- | --- |
| Bilag 1 - 40 km/zone | 326-2018-99607 |